《魏太和铜熨斗歌沈西雍太守所藏》
清代·王诚

当涂高高熨不平，金铜仙人辞汉京。化为翁仲魏宫守，巧学新莽抱威斗。

屈戌铜铺锁阿甄，射死母鹿留子身。狼顾忽来受顾命，汝睿安能更执柄。

君不见洛妃步后灵芸啼，针神夜来方卷衣，外间已唱青头鸡。

作者简介：王诚，字存之，号松斋，武康人。道光癸卯举人。有《松斋诗钞》。